Slo alarm: Mener lege kreftopererte tre pasienter unødvendig
I 2014 sendte leger ved St. Olavs hospital en bekymringsmelding til fylkeslegen om en lege som jobbet ved sykehuset Namsos. I meldingen fortalte de om tre pasienter som de mente ikke hadde fått god nok behandling: Pasientene ble først operert for kreft én gang, så én gang til da kreften ikke forsvant. Denne andre operasjonen mente legene ved St. Olavs var unødvendig. Les også: Thea rørte Norge med sin åpenhet om kreften - nå blir kampen hennes en dokumentar – De hadde en svulst i urinblæren som ble fjernet. Ved første gangs operasjon ble det fjernet vev, en såkalt reseksjon. På et senere tidspunkt ble det av legen foretatt en etterfjerning, sier Øyvind Alexandersen, assisterende fylkeslege i Nord-Trøndelag, til VG. Nytt, norsk kreftfunn: Har funnet protein som sprer kreft – Var den andre operasjonen unødvendig? – St. Olavs mener pasientene skulle vært henvist til dem allerede etter første operasjon. Vi har sendt saken til sakkyndig vurdering, den sakkyndige er av samme oppfatning, sier Alexandersen. Trønder-Avisa, som også tidligere har omtalt saken, skrev da at sykehuset har gått gjennom rutinene sine etter det som skjedde.Alexandersen sier St. Olavs hospital har meldt bekymring om totalt fire pasienter som ble behandlet av samme lege. – Kan dette ha ført til forsinkelser i behandlingen? Les også: Jente (14) døde av kreft - blir fryst ned i håp om at det blir funnet en kur – Det er det som er det store spørsmålet. Det er ikke farlig i seg selv å foreta en etterreseksjon, men spørsmålet er om det er forsvarlig. Statens Helsetilsyn må nå vurdere om det er forsvarlig at det ble foretatt en etterreseksjon i stedet for at pasientene ble henvist til St. Olavs, sier Alexandersen. De fikk første bekymringsmelding fra St. Olavs hospital i desember 2014. Året etter kom altså enda en. I begge tilfellene vurderte de om sykehuset hadde brutt loven, men kom til at de ikke hadde det. Les også: Ti tegn på kreft du må ta alvorligDe har nå sendt saken over til Statens Helsetilsyn, og bedt dem vurdere om legens praksis var forsvarlig. «Vår foreløpige vurdering er at skadepotensialet har vært stort og det kan synes som om han ikke har innrettet seg etter gjeldende nasjonale retningslinjer og lokale prosedyrer og rutiner», skriver Fylkeslegen i brevet til Statens Helsetilsyn. Les også: Knytter overvekt til åtte nye krefttyper De understreker de også at dette har pågått over lang tid, og at minst fire pasienter har vært involvert.– Vi fikk en bekymringsmelding fra St. Olavs hospital hvor det var nevnt tre pasienter. Når man ettergår de sakene etter norske rutiner, så har det vel ikke vært håndtert helt optimalt, sier Svein Ruud, avdelingsoverlege på kirurgisk avdeling ved sykehuset i Namsos, til VG. Fikk du med deg? Facebook fjernet bildet til kreftopererte Louise (37) – En av de tingene de kritiserte, var at når det først var gjort et inngrep, så gjorde man senere et nytt, tilsvarende inngrep. Etter gjeldende norske retningslinjer burde pasientene vært henvist til St. Olav allerede etter det første inngrepet. Sykehuset fikk bekymringsmeldingen fra St. Olavs i 2014. I fjor ble de altså varslet om enda en sak. – Det gjaldt en akutt, meget alvorlig, komplikasjon som skjedde under et inngrep og som kan skje en veldig sjelden gang. Når først den komplikasjonen skjedde, så ble det taklet adekvat, men det er mulig den pasienten burde vært henvist til å bli operert ved St. Olavs allerede første gang. Etter dette ble han tatt ut av operativ virksomhet, men fortsatte med poliklinisk virksomhet.Legen har nå permisjon fra sykehuset Namsos, og jobber ved et annet sykehus, et annet sted i Norge. Han sier til VG at han ikke vil kommentere tilsynssaken før saken er avsluttet hos Statens Helsetilsyn. I svaret sitt til Fylkeslegen skriver legen at han fikk lite veiledning og at det var mangel på ressurser ved sykehuset. Han sier at at han etter bekymringsmeldingen begynte å få mer fokus på frister, og at de gjorde flere tiltak for forbedring av vurdering og behandling og frister hos kreftpasienter. Han sier også at problemene med lang ventetid forsvant etter at pakkeforløp for kreft kom 1. januar 2015. Ruud sier legen fikk tilbud om veiledning, men at han i liten grad benyttet seg av det. Om ressurssituasjonen sier han at det ble kjøpt inn nytt utstyr etter ønske fra legen.
St. Olavs hospital varslet om det de mente var tre unødvendige kreftoperasjoner. Nå gransker Statens Helsetilsyn saken.